Publication: Magyar Közlöny
Issue: MK-2008-77 (Year: 2008, Number: 77)
Era: 2004-2010
Section: – a feldolgozóipari célú málna- és földieper termesztés támogatásáról szóló 29/2008. (III. 18.) FVM rendelet.
Paragraph Index: 751

9. Amennyiben a felajánlott sovány tejport nem Magyarországon állították elõ, a kérelmezõ köteles a kérelem beérkezését követõen legkésõbb 45 napon belül benyújtani a gyártó tagállam kifizetõ ügynöksége által kiállított igazolást az MVH Központi Hivatalához. Az igazoláson fel kell tüntetni a jelen közlemény II. 7. a), b) és c) pontjában hivatkozott információkat, valamint annak megerõsítését, hogy a gyártó tagállam jóváhagyással rendelkezõ üzleti vállalkozása a szóban forgó sovány tejport közvetlenül és kizárólag fölözött tejbõl gyártotta. Amennyiben a gyártó tagállam illetékes hatósága elvégezte a sovány tejpor minõségének ellenõrzését, az igazolásnak tartalmaznia kell ezen ellenõrzések eredményét is, valamint annak megerõsítését, hogy a felajánlott termék az 1255/1999/EK rendelet 7. cikke (1) bekezdése értelmében vett sovány tejpor, amely megfelel az alábbi feltételeknek: – fehérjetartalma a zsírmentes szárazanyagban legalább 35,6 tömegszázalék, – megfelel a meghatározott tartósításra vonatkozó követelményeknek; – megfelel a legkisebb mennyiségre és a csomagolásra vonatkozóan meghatározott feltételeknek. Amennyiben a sovány tejpor fehérjetartalma a zsírmentes szárazanyag 31,4 és 35,6 tömegszázalék közé esik, de az áru az egyéb követelményeknek megfelel, a sovány tejpor felajánlható, azonban a felvásárlási ár az V. 1. pontban meghatározott módon csökken. Amennyiben a gyártó tagállam illetékes hatósága elvégezte a sovány tejpor minõségének ellenõrzését, a sovány tejport tartalmazó zsákokat a gyártó ország illetékes hatósága által kiadott számozott címkével kell lezárni. A címke számát fel kell tüntetni a jelen pontban szereplõ igazoláson.

Source: https://magyarkozlony.hu/hivatalos-lapok/6739b97c33db6302f5585424a669c7af20f8ca14/dokumentumok/d975a4f99a1a03aed05568274f45832c1028f663/letoltes